[{"text_idx": "#000000", "text": "Esperantista Asocio de U\u0306onbulismo (EAU\u0306)"}, {"text_idx": "#000001", "text": "U\u0306onbulismo estas religio fondita de Sotesano en Koreio. G\u0302i ekis per lia granda iluminig\u0302o en la 28a de aprilo 1916. G\u0302i instruas homojn kredi, klarvidi kaj praktiki la veron de Ilu\u0306onsang (cirklo). G\u0302i prenas la darmkorpan budhon Ilu\u0306onsang [Ilu\u0306onsang] kiel kredobjekton kaj praktikmodelon anstatau\u0306 la figuron de budho. G\u0302i celas konduki c\u0302iujn vivulojn al paradizo, pligrandigante spiritan potencon kaj venkante materian potencon per verreligia kredo kaj realmorala trejno. G\u0302i, surbaze de budhismo, integrigas kaj utiligas ankau\u0306 la instruojn de c\u0302iuj religioj por farig\u0302i perfekta religio. G\u0302i substrekas g\u0302isdatigi, vivutiligi kaj popularigi budhismon.\nLa religia nomo u\u0306onbulismo en Esperanto estas derivita el la nomou\u0306onbulgjo en la korea: u\u0306on signifas la veron de Ilu\u0306onsang, buliluminig\u0302on, budhon kaj gjo instruon. La radikvorto u\u0306onbul en Esperanto estas ekvivalento de la darmkorpa budho Ilu\u0306onsang, kiu estas la kredobjekto kaj praktikmodelo de u\u0306onbulismo. Do u\u0306onbulismo estas religio, kiu instruas homojn kredi, klarvidi kaj praktiki u\u0306onbulon; u\u0306onbulano estas kredanto de u\u0306onbulismo; u\u0306onbulejo estas loko, kie u\u0306onbulo estas ensanktejigita, u\u0306onbulana templo; u\u0306onbulikoestas scienco okupig\u0302anta pri u\u0306onbulismo; u\u0306onbulikisto estas sciencisto okupig\u0302anta pri u\u0306onbulismo."}, {"text_idx": "#000002", "text": "La fondinto de u\u0306onbulismo estas Sotesano. Lia familia nomo estasBAK, lia persona nomo G\u0302ungbin kaj lia respekta titolo Deg\u0302ongsa, kiu signifas grandan majstron. Sotesano estas lia alnomo. Li naskig\u0302is kiel filo de ordinara kamparano la 5an de majo 1891 en Koreio. [Naskig\u0302domo de Sotesano]\nEkde la 6a ag\u0302o li aparte scivolis pri la naturaj fenomenoj kaj homaj aferoj. Kun la tempo pli kaj pli vekig\u0302is liaj demandoj kaj li strebadis solvi ilin. En la 10a ag\u0302o li kun patro c\u0302eestis porprapatran ceremonion, dum kiu li au\u0306skultis rakonton pri montodio c\u0302ioscia kaj c\u0302iopova. De tiam li preg\u0302adis senc\u0302ese kvin jarojn sur la monta roko proksime de sia hejmo por renkonti montodion.\nLi, 14-jara , edzig\u0302is kaj en la 15a ag\u0302o vizitis bogepatrojn. Tiam li au\u0306skultis malnovan rakonton, en kiu c\u0302efrolulo lernis de majstro okultan povon kaj atingis c\u0302iujn siajn volojn. Tio instigis lin serc\u0302i majstron. De tiam ses jarojn dau\u0306ris lia peno renkonti majstron. De la 21a ag\u0302o li poiome c\u0302esigis la deziron renkonti majstron. Li rekonis, ke montodio reale ne ekzistas, kaj ke ja okultpova majstro estas fikciulo. Li jen recitis preg\u0302vorton spontane levig\u0302intan, jen dronis en profunda medito.\nKiam li sidis silenta frumatene en la 28a de aprilo 1916, subite klarig\u0302is lia spirito kaj estig\u0302is nova energio. C\u0302iuj demandoj do solvig\u0302is unu post la alia. Li jene esprimis la veron, pri kiu li iluminig\u0302is meminstruite: \u201cC\u0302iuj estaj\u0302oj enestas en unu esenco kaj c\u0302iuj instruoj devenas de unu fonto, en kio la vojo de eterno kaj la principo de karmo fundamentas unu la alian kaj formas unu rondaj\u0302on.\u201d Li fine atingis grandan iluminig\u0302on kaj aspiris instrui homojn sub la slogano: \u201cJam progresas materio, ni disvolvu la spiriton.\u201d\nEn 1917 li kun 9 disc\u0302iploj fondis s\u0302parkason kaj iniciatis movadon por nova vivo: forigon de superstic\u0302o, abolon de formalaj\u0302oj, s\u0302paremon, komunan laboron. Tiel ili kreis financan bazon kaj polderigis la marbordon en Giljongni en 1919. La gajnita rizkampo vastis c\u0302irkau\u0306 9 hektarojn. Post la polderigado li ordonis al la 9 disc\u0302iploj preg\u0302i por unuigi la mensojn kaj dedic\u0302i sin al la publika bono. En la 21a de au\u0306gusto 1919, la centan tagon de ilia preg\u0302ado, aperis la miraklo de fingroprema sangaj\u0302o. Ili interpretis tion kiel la agnoskon de la darmmondo.\nDe 1919 g\u0302is 1924 li kun kelkaj disc\u0302iploj translokig\u0302is en la montonBongnesan. Tie li plifirmigis sian iluminig\u0302on, verkis fundamentan doktrinon kaj instrulibrojn kaj preparis sin por publikigi novan eklezion. En 1924 oficiale publikig\u0302is la fondo de Instituto de Budha Darmo enIksan kaj tie li vivis komunuman vivon kun siaj sekvantoj. Malgrau\u0306 c\u0302iaj subpremoj kaj malfaciloj li progresigis la eklezion kaj sindone instruis homojn. Li, 52-jara, forpasis la unuan de junio 1943. [Turtombo de Sotesano]"}, {"text_idx": "#000003", "text": "La formig\u0302on de la doktrino de u\u0306onbulismo karakterizas tio, ke g\u0302ia fondinto Sotesano mem la doktrinon verkis en la unuaj jaroj, provis tra multaj jaroj kaj definitive elfaris antau\u0306 sia morto. Li nomis la absolutan veron de la universo la vero de Ilu\u0306onsang kaj g\u0302in esprimis per O(cirklo). C\u0302e u\u0306onbulismo c\u0302i tiu cirklo nomig\u0302as la darmkorpa budho Ilu\u0306onsang. G\u0302i estas la objekto de religia kredo kaj la modelo de morala praktikado. Tial c\u0302e u\u0306onbulismo ne ekzistas budhofiguro ensanktejigita por adoro. U\u0306onbulano respektas kiel budhon ajnan aj\u0302on renkontatan kaj faratan. U\u0306onbulismo ne akceptas la solan Dion personigitan, sed la veron, kiu trapenetras la universon. La doktrinon de u\u0306onbulismo karakterizas tio, ke g\u0302i integrigas kaj utiligas precipe budhismon kaj ankau\u0306 la instruojn de c\u0302iuj aliaj religioj.\nLa doktrino de u\u0306onbulismo, surbaze de la vero de Ilu\u0306onsang, konsistas el la du pordoj de kredo kaj praktikado. La pordo de kredo traktas rilatojn kun aliulo por interkonformigo. La darmkorpa budhoIlu\u0306onsang reale aperas en la bonfaroj de c\u0302ielo-tero, gepatroj, kunvivuloj kaj leg\u0302oj. C\u0302iuj estaj\u0302oj en la mondo estas ligitaj esence per reciproka bonfaro. U\u0306onbulano konscias ilian bonfaron kaj rekompencas ilin. Danko estas la plej grava en lia vivo. U\u0306onbulismo realigas egalan kaj pacan socion per la kvar nepraj\u0302oj: kreskigo de propra forto, unuaigo al sag\u0302ulo, eduko de aliula infano kaj estimo al sindedic\u0302ulo.\nLa pordo de praktikado traktas rilatojn kun memo por sinperfektigo. U\u0306onbulano por perfektigi sian personecon c\u0302iutage faras la tri studojn: spiritan kultivon, aferan-principan esploron kaj justagan elekton. Por tio li akcelas kredon, sinkurag\u0302igon, scivolon kaj penadon kaj forigas nekredon, avidon, maldiligenton kaj malsag\u0302on. Tiamaniere li celas havigi al si la personecon kaj povon de budho. La kvar devizoj de u\u0306onbulismo estas g\u0302ustaj iluminig\u0302o kaj ago, pribonfara konscio kaj danko, utiligo de la budha darmo kaj sindonema servo al publiko.\nLa tuta doktrino de u\u0306onbulismo estas bone kaj klare resumita en la doktrina skemo (maldekstre) kaj enestas en la sanktaj libroj, kiuj estas la Sankta Instruo de U\u0306onbulismo, la G\u0302ongsana Instruo, la Statuto de U\u0306onbulismo, la Etiketa Libro de U\u0306onbulismo, la Sankta Kantaro de U\u0306onbulismo, la Historio de U\u0306onbulismo kaj la Elektitaj Sutroj."}, {"text_idx": "#000004", "text": "U\u0306onbulismo ekis per la granda iluminig\u0302o de Sotesano en la 28a de aprilo 1916. En kelkaj monatoj liaj sekvantoj nombris pli ol kvardek, el kiuj li elektis fidelajn nau\u0306 kiel modelajn disc\u0302iplojn. Sotesano kun ili unue fondis s\u0302parkason en 1917 kaj polderigis marbordon kaj gajnis c\u0302irkau\u0306 9 hektarojn da rizkampo en 1919. [Polderigita rizkampo] Post la sukcesa polderigado ili samjare faris centtagan preg\u0302adon sur montpintoj, kio alportis al ili la agnoskon de la darmmondo per fingroprema sangaj\u0302o. Per tiuj du eventoj ili starigis la ekonomian kaj spiritan fundamentojn de la eklezio. Tiel de la komenco de sia ekzisto u\u0306onbulismo faras kaj studon kaj laboron.\nEn 1924 establig\u0302is la centra sidejo de u\u0306onbulismo en Iksan [la nuna centra sidejo de u\u0306onbulismo] sub la provizora nomo Instituto de Budha Darmo kaj komencig\u0302is la komunuma vivo de kredantoj. Ili tage laboris en diversaj lokoj, interalie fabriko, rizkampo kaj fruktejo, kaj vespere kune studis por sin kultivi. La eklezio eldonis instrulibrojn, okazigis trejnsesiojn, reformis etiketon kaj ceremonion kaj fondis industriajn organizojn. G\u0302i aktivis en la kampoj de edifo, eduko kaj karitato kaj strebis al vivkonforma kaj popolamasa religio. Malgrau\u0306 c\u0302iaj malfaciloj Sotesano firmigis la eklezian fundamenton por plua progreso kaj forpasis la unuan de junio 1943.\nG\u0302ongsano, alnomo de SONG Gju, heredis la au\u0306toritaton de Sotesano. Li fondis diversajn lernejojn, inkluzive la universitaton Wonkwang en 1946, kie ankau\u0306 la u\u0306onbulanaj pastroj sisteme edukig\u0302is. Li deklaris la religian nomon u\u0306onbulgjo (u\u0306onbulismo) en 1947 kaj gvidis helpon al militsuferintoj. Li verkis la libron S\u0302tatkonstruado, en kiu li skribis kiel gvidi kaj progresigi s\u0302taton. En 1961 li proklamis la trisaman moralon, kiu temas pri unu principo, unu familio kaj unu laboro. Li forpasis en 1962.\nG\u0302ongsanon sekvis kiel la c\u0302efmajstro (eklezia estro) de u\u0306onbulismoDesano, alnomo de GIM Dego. Li ekvilibre progresigis edifon, edukon kaj karitaton kaj klopodis disvastigi u\u0306onbulismon eksterlande. Dum lia gvidado u\u0306onbulismo farig\u0302is la sesa granda religio en Koreio. Kiel la triopan movadon por monda paco li proponis menskampan kultivon, tutmonde komunan merkaton kaj unuig\u0302intan religiaron. Li dedic\u0302is sin al u\u0306onbulana trejnado kaj interreligia kunlaboro. Li transdonis la c\u0302efmajstrecon al G\u0302u\u0306asano en 1994 kaj forpasis en 1998.\nG\u0302u\u0306asano, alnomo de I Gu\u0306angg\u0302ong elektig\u0302is kiel la kvara c\u0302efmajstro en 1994. Li dedic\u0302as sian forton por reordigi organizan sistemon, stabiligi ekonomian bazon, traduki la sanktajn librojn, establi radiostacion, disvastigi u\u0306onbulismon eksterlande kaj disvolvi kulturon. Li klinas sian atenton ankau\u0306 al la internacia lingvo Esperanto. En 1998 sub lia spirita gvido eldonig\u0302is La Sankta Instruo de U\u0306onbulismo en Esperanto, la baza sankta libro de u\u0306onbulismo."}, {"text_idx": "#000005", "text": "Dekomence funkcias demokratie la eklezio de u\u0306onbulismo, kiun konsistigas la centra sidejo, temploj kaj diversaj organizoj. La centra sidejo trovig\u0302as en Iksan, Koreio kaj estas la kerno de administrado kaj kredo. La eklezia estro nomig\u0302as c\u0302efmajstro, g\u0302ongbopsa en la korea, kaj elektig\u0302as en c\u0302iu sesa jaro. Li au\u0306 s\u0302i estas la prezidanto de la supera konsilio, la plej alta decida instanco, kiu traktas c\u0302iujn fundamentajn kaj gravajn aferojn de la eklezio. [La membroj de la supera konsilio] Sub g\u0302i estas tri c\u0302efaj organizoj: la administra centro, la laika-pastra asembleo kaj la inspekta buroo. Oficperiodo aplikig\u0302as al la eklezia stabo. Por efektive direkti lokajn templojn funkcias distrikta sistemo.\nLa administra centro entenas en si la edifan, g\u0302eneralaferan, financan, edukan, publikservan, kulturan kaj internacian fakojn kaj diverskampajn organizojn. En 1998 estas 12 ekleziaj distriktoj kun 448 temploj en Koreio kaj 3 eksterlandaj distriktoj kun 31 temploj en Argentino, Au\u0306stralio, C\u0302inio, Francio, Germanio, Japanio, Kanado, Kazah\u0302io, Nov-Zelando, Rusio, Sud-Afriko kaj Usono. Krom tio estas centoj da edukaj, karitataj kaj industriaj organizoj. Nun u\u0306onbulismo kun pli ol miliono da kredantoj estas la sesa granda religio en Koreio kaj strebas al sia tutmondig\u0302o."}, {"text_idx": "#000006", "text": "U\u0306onbulismo bonfaras al la homaro en la tri c\u0302efaj kampoj de sia agado: edifo, eduko kaj karitato. Edifo transdonas la u\u0306onbulanajn instruojn al tiuj, kiuj serc\u0302as la vojon al la vero, kaj ankau\u0306 helpas homojn malkovri grandan forton entenatan en si mem kaj egalan al tiu de budho kaj liberigi sin de eksteraj katenoj. Edifon plenumas precipe la u\u0306onbulanaj temploj.\nEduko dispelas la mallumon kaj fermitecon de nescio kaj malfermas la lumon kaj liberecon de scio. Eduko estas grava vojo al la spirita evoluo de la homaro kaj al la civiliza progreso de la mondo. Tial la eklezio sin dedic\u0302as al eduko, havante 3 universitatojn, 8 mez- kaj supermezlernejojn kaj 131 infang\u0302ardenojn.\nKaritato protektas homojn spirite, korpe au\u0306 finance helpobezonajn kaj kurag\u0302igas ilin memstarig\u0302i. La eklezio celas konstrui socion perfektan kaj egalan kaj por karitata agado fondis 17 domojn por maljunuloj, malsanuloj, senhejmuloj kaj sengepatraj infanoj kaj malfermis 8 socibonfartejojn precipe por lokaj malric\u0302uloj. Plie funkcias hospitaloj kaj orientmedicinaj klinikoj, kiuj regule faras ankau\u0306 senpagan medicinan servon al lokaj civitanoj. La eklezia bonfara movado etendig\u0302as al la donaco de sango kaj korpaj organoj, al la senpaga operacio de kormalsanaj infanoj kaj al la vesta-nutraj\u0302a donaco al la tria mondo. [Helpo al malsatinfanoj en Afriko]\nKrom tio la eklezio aktivas en trejnado, kulturo, arto, eldonado, scienco, industrio ktp. G\u0302i konstruis 12 trejnejojn, kie u\u0306onbulanoj periode trejnig\u0302as por sin kultivi, kaj cele al la financa memstareco funkciigas rizkampon, fruktejojn, farmacian fabrikon, bankon, asekuran firmaon, presejon kaj aliajn. C\u0302i c\u0302io plenumig\u0302as sub la spirito kunfari laboron kaj studon.\nLa eklezio aktive partoprenas en interreligia kunlaboro enlande kaj internacie. [Kantokoncerto de katolikaj monah\u0302inoj, budhanaj bonzinoj kaj u\u0306onbulanaj pastrinoj] G\u0302i membras en Azia Konferenco de Religio kaj Paco (ACRP), Monda Konferenco de Religio kaj Paco (WCRP), Monda Gefrataro de Budhismo (WFB), Internacia Asocio de Religia Libereco (IARF) kaj la Neregistaraj Organizoj (NGOs) de UN. [Monda kongreso de IARF]"}, {"text_idx": "#000007", "text": "U\u0306onbulano estas tiu homo, kiu membrig\u0302inte kredas la doktrinon de u\u0306onbulismo kaj praktikas g\u0302in en c\u0302iutaga vivo. Laika u\u0306onbulano havas profesion kaj en la familio tenas sian kredon, dum la pastra plentempe sin okupas pri la eklezia laboro. Egalan rajton havas pastro kaj pastrino de u\u0306onbulismo.\nNova u\u0306onbulano ricevas sian u\u0306onbulanan nomon, kiu estas donita por ke li dedic\u0302u sin al la studo kaj laboro de u\u0306onbulismo en nova menso, nova korpo kaj nova vivo. Li ricevas ankau\u0306 la kvar devojn kaj la dek preceptojn.\nLa kvar devoj de u\u0306onbulano estas preg\u0302i en mateno kaj vespero (devo de kredo), partopreni en darmkunveno (devo de sinkultivo), bonfari al aliulo (devo de rekompenco) kaj konduki nekredanton al u\u0306onbulismo (devo de disvastigo). [Darmkunveno en la centra sidejo]\nLa dek preceptoj konsistas el \u201cne mortigu senprave, ne s\u0302telu, ne adultu, ne drinku senprave, ne vetludu, ne diru malbonajn vortojn, ne kverelu senprave, ne s\u0302teluzu monon publikan, ne pruntu monon inter amikoj senprave kaj ne fumu senprave.\u201d\nLa tagordo de u\u0306onbulano estas jene: frumatene (je la kvina) li vekig\u0302as kaj por kultivi sin preg\u0302as, meditas kaj legas sanktan libron, kaj poste por korpa sano faras gimnastikon. Tage li diligente en sia loko laboras por la publika bono. Vespere li ekzamenas sin pri la pasigita tago, tagskribas, planas kion fari en la sekva tago kaj finas la tagon per vespera preg\u0302o (je la nau\u0306a kaj duono).\nPor pastrig\u0302i u\u0306onbulano studas u\u0306onbulikon dum kvar jaroj en la universitato kaj poste dum du jaroj en la seminario."}, {"text_idx": "#000014", "text": "La supra slogano estas donita de G\u0302u\u0306asano por la eklezia agado. La centra sidejo de u\u0306onbulismo situas en la urbo Iksan, Koreio kaj estas la eklezia kerno de kredo kaj administrado."}, {"text_idx": "#000015", "text": "La regilia nomo de u\u0306onbulismo en Esperanto estas derivita el la\nkorea nomo u\u0306onbulgjo:u\u0306on signifas la esencan veron de la universo,\niluminig\u0306on pri la vero, kaj instruadon de la illuminig\u0306o. Do\nu\u0306onbulismo estas religio, kiu instruas homojn kredi, klarvidi kaj\npraktiki la esencan veron de la universo. U\u0306onbulano en Esperanto"}]